2.8.2023.
HR
Službeni list Europske unije
C 273/13
— kontinentalnoj klimi, koja je odgovorna za ponekad destruktivan mraz i broj sunčanih dana koji pogoduje zrenju grožđa tijekom ljeta.
Ljudski čimbenici „Eau-de-vie de vin de la Marne / Fine champenoise” tradicionalno se dobiva od vina proizvedenih pod kontroliranom oznakom izvornosti „Champagne”, prvenstveno od triju lokalnih sorti: chardonnay, pinot noir i meunier.
Zahvaljujući pedoklimatskim uvjetima u tom području i lokalnim metodama berbe, prešanja grožđa i proizvodnje vina, koje su usmjerene na proizvodnju pjenušavih vina, vina se odlikuju širokom aromatskom paletom koja proizlazi iz raznolikosti sorti, određene kiselosti i relativno male alkoholne jakosti, koja omogućuje veliku koncentraciju aroma.
Vina koja se upotrebljavaju za destilaciju uzimaju se u različitim fazama proizvodnje kontrolirane oznake izvornosti „Champagne”: prešanju, kvalitativnom odabiru baznih vina i pretakanju.
Stoga se odlikuju različitim svojstvima koja pridonose aromatskoj izvornosti proizvoda „Eau-de-vie de vin de la Marne / Fine champenoise”.
Destilacija se obavlja u destilerijama na fiksnoj lokaciji, postavljenima u središtu vinograda, koje same ili preko proizvođača vina ili lokalnih trgovaca destiliraju, proizvode i stavljaju proizvod na tržište, ili u mobilnim destilerijama koje za račun vinogradara rade iz dostavljenog materijala.
Uzročna povezanost „Eau-de-vie de vin de la Marne / Fine champenoise” svoja glavna svojstva duguje sirovini dobivenoj u proizvodnji kontrolirane oznake izvornosti „Champagne”.
Povezanost proizvoda „Eau-de-vie de vin de la Marne / Fine champenoise” sa zemljopisnim područjem temelji se na sljedećem: Posebnoj kvaliteti grožđa uzgojenog u pokrajini Champagne: Lokalna vinova loza svoju izvornost duguje svojem sjevernom položaju.
Pedoklimatski uvjeti na predmetnom zemljopisnom području doveli su do vrlo posebnog načina upravljanja vinogradima koji se osobito odražava u izboru sorti.
Tri su glavne sorte chardonnay B (29 % vinograda), pinot noir N (38 %) i meunier N (32 %).
Te sorte u kombinaciji s uvjetima na tom području daju sirovinu koja se odlikuje dobrom uravnoteženosti između kiselosti i potencijalnog alkohola i niskog sadržaja alkohola.
Ta svojstva, osobito sadržaj alkohola, pogoduju proizvodnji rakije: budući da je prinos čistog alkohola manji, dobivena rakija sadržava veću koncentraciju aroma.
Paleta sorti pridonosi dodatnoj raznolikosti aroma.
Upotreba vina dobivenih proizvodnjom pjenušavih vina: Lokalne metode berbe, prešanja grožđa i proizvodnje vina usmjerene su isključivo na proizvodnju pjenušavih vina.
Vina koja se upotrebljavaju za dobivanje rakije „Eau-de-vie de vin de la Marne / Fine champenoise” uzimaju se od kontrolirane oznake izvornosti „Champagne” u različitim fazama postupka: prešanju, kvalitativnom odabiru baznih vina i pretakanju.
Stoga se odlikuju različitim svojstvima koja pridonose aromatskoj izvornosti proizvoda „Eau-de-vie de vin de la Marne / Fine champenoise”.
Znanje i iskustvo osoba zaduženih za destilaciju i upravitelja vinskih podruma pridonose tome da „Eau-de-vie de vin de la Marne / Fine champenoise” u potpunosti izražava arome proizašle iz te sirovine, neovisno o tome je li riječ o rakiji koja nije ostavljena da dozrije, s blago vinskim, vrlo cvjetnim notama i notama voća s bijelim mesom (jabuka, kruška) ili o dozreloj rakiji ovisno o različitim fazama dozrijevanja tijekom kojeg „Eau-de-vie de vin de la Marne / Fine champenoise” poprima note drveta, vanilije, prepečenog kruha i svijetlog duhana.
Poveznica na specifikaciju proizvoda https://info.agriculture.gouv.fr/gedei/site/bo-agri/document_administratif-d643c5db-b3a5-4e76-a2de-ce06bec6bea5